
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 560 

10 Ιουλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Αλλογενών Αλλοδαπών. 1 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στη Δ/νση Καζί¬ 
νων του Υπουργείου Ανάπτυξης. 2 

Παροχή της Εγγύησης ταυ Δημοσίου προς την Εθνική 
Τράπεζα της Ελλάδος για τη χορήγηση κοινοπρα- 
κτικού δανείου ποσού δρχ. 12 δισ. στην ΕΛΒΟ ΑΒΕ 3 
Καθορισμός αποζημίωσης της Γραμματείας Υποστή¬ 
ριξης και Συντονισμού έργων της Επιτροπής Παρα¬ 
κολούθησης Διοίκησης και Διαχείρισης των Ολο¬ 
κληρωμένων Πληροφοριακών Συστημάτων και Συ¬ 
ναφών έργων. ^ 

Τροποποίηση της 2011687/1483/0022/14.4.97 απόφα¬ 
σης σχετικά με τον καθορισμό αποζημίωσης των με¬ 
λών της Συντονιστικής Επιτροπής, της Επιτροπής Ε¬ 
κτέλεσης του έργου «Προμήθεια Εξοπλισμού πλη¬ 
ροφορικής για την υλοποίηση του Ολοκληρωμένου 
Πληροφορικού Συστήματος Φορολογίας - ΤΑΧΙ3» 
και των μελών των Ομάδων Εργασίας στις Δ.Ο.Υ.. . 5 

Σύσταση Επιτροπής Διοίκησης έργου για το επιχειρη¬ 
σιακό πρόγραμμα «Κλεισθένης», στον ΟΑΕΔ. 6 

Αύξηση μηνιαίων βοηθημάτων του Ταμείου Ασφαλίσεως 
Δημοτικών και Κοινοτικών Υπαλλήλων (Τ,Α,Δ.Κ.Υ)... 7 

Αύξηση του καταβαλλόμενου από το Ταμείο Επικουρι¬ 
κής Ασφάλισης Υπαλλήλων Εμπορικών Καταστη¬ 
μάτων επιδόματος φυματίωσης. 8 

Αύξηση του εφάπαξ βοηθήματος του Ταμείου Πρόνοι¬ 
ας Δικηγόρων Πειραιώς.;· 9 

Προσδιορισμός ανωτάτου ορίου ωρών υπερωριακής 
εργασίας μονίμων Υγειονομικών Υπαλλήλων του 
ΙΚΑ έτους 1997. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. Φ. 52749/9672, Φ 54450/9570 (1) 

Πολιτογράφηση Αλλογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 52749/9672/24.6.1997 απόφαση του Υφυ¬ 


πουργού ΕσωτερικώνΔημ. Διοίκησης και Αποκ/σης, έγινε 
δεκτή η από 21.6.1996 αίτηση πολιτογράφησης του αλ¬ 
λογενούς αλλοδαπού ΑΟΥΑΝΤ ΑΝΤΕΛτου ΓΙΟΥΣΕΦ. για 
την απόκτηση της Ελληνικής Ιθαγένειας. 

Με τη Φ. 54450/9570/24.6.1997 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, έγινε 
δεκτή η από 3.12.1996 αίτηση πολιτογράφησης του αλ¬ 
λογενούς αλλοδαπού ΑΜΙΝ ΕΖΕΛΝΤΙΝ του ΑΧΜΕΝΤ 
ΧΑΣΑΝ, γιατην απόκτηση της Ελληνικής Ιθαγένειας. 

Αθήνα, 24 Ιουνίου 1997 

Ο ΥΦΥΠΟΥΡΓΟΣ 

Λ ΠΑΠΑΔΗΜΑΣ 


Αριθ. 2035397/5130/0022 (2) 

Καθορισμός αριθμού προσώπων που θα απασχοληθούν 

με σύμβαση μίσθωσης έργου στη Δ/νση Καζίνωντου Υ¬ 
πουργείου Ανάπτυξης 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & ΑΠΟΚ/ΣΗΣ 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1 Τις διατάξεις του άρθρου 15του Ν. 1735/1937. 

2. Τις διατάξεις του Ν. 2206/1994 (ΦΕΚ 116/Α/ 
20.4.1994) «ίδρυση, οργάνωση, λειτουργία, έλεγχος καζί¬ 
νων και άλλες διατάξεις» και τις διατάξεις του άρθρου 27 
του Ν. 2081/92. 

3. Τις διατάξεις του Π.Δ. 217/95 (ΦΕΚ 1 1 6/Α'19.5.95) 
«Σύσταση, οργάνωση και λειτουργία Δ/νσης Καζίνων στο 
Υπουργείο Τουρισμού». 

4. Τις διατάξεις του Π.Δ. 459/93 «ΦΕΚ 193/Α/ 
15.11.1993) «Ανασύσταση του Υπουργείου Τουρισμού 
και καθορισμός των αρμοδιοτήτωντου». 

5. Το Π.Δ. 27/96 (ΦΕΚ 19/Α/1.2.1996) «Συγχώνευσητων 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

6. Την με αριθ. 69/7.11.1996 απόφαση της Γενικής 
Γραμματείας Υπουργικού Συμβουλίου «έγκριση ανάθε¬ 
σης έργου από το Υπουργείο Ανάπτυξης σε δέκα έξι (16) 
άτομα, διάρκειας όχι πέραν των δεκαπέντε μηνών». 

7. Το Π.Δ. 377/96 (ΦΕΚ 244/Α/25.9.96) «Διορισμός Υ¬ 
πουργών, Αναπληρωτή Υπουργού και Υφυπουργών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την αριθ. 1107147/1239/0006Α74.10.96 (ΦΕΚ922/Β7 
7.10.96 Απόφαση του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

9. Την αριθ, ΔΙΔΚ/Φ. 44.1/21566/10.10.96 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης για την ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

1. Ορίζεται σε δεκαέξι (16) ο αριθμός των ατόμων που 
θα απασχοληθούν με σύμβαση μίσθωση έργου στη Δ/νση 
Καζίνων του Υπουργείου Ανάπτυξης. 

2. Τα προσόντα, ο αριθμός και το έργο κατά περίπτωση 
ορίζονται ως εξής: 

α. Για δύο (2) άτομα απαιτείται πτυχίο Νομικής Σχολής 
ΑΕΙ της ημεδαπής ή ισότιμο αντίστοιχης ειδικότητας σχο¬ 
λών της αλλοδαπής, καθώς και μεταπτυχιακός τίτλος 
σπουδών στους τομείς του Διοικητικού, Αστικού ή Εμπο¬ 
ρικού Δικαίου. 

Επίσης απαιτείται η άριστη γνώση τουλάχιστον μίας (1) 
ξένης γλώσσας (κράτους - μέλους της Ευρωπαϊκής Ένω¬ 
σης) αποδεικνυόμενη από σχετικά πιστοποιητικά. Το έρ¬ 
γο αυτών θα είναι η μελέτη και η ανάλυση των κειμένων 
νομοθετικών και κανονιστικώνδιατάξεωνπου διέπουντην 
ίδρυση και λειτουργία Καζίνο στις Η.Π.Α και στις χώρες 
Ευρωπαϊκής Ένωσης. Επίσης η υποβολή συγκεκριμένων 
προτάσεων για τα ιδιωτικά καζίνο της χώρας. 

β. Για τέσσερα (4) άτομα απαιτείται πτυχίο Οικονομικών 
Επιστημών ή Διοίκησης Επιχειρήσεων ΑΕΙ της ημεδαπής 
ή ισότιμο αντίστοιχης ειδικότητας σχολών της αλλοδα¬ 
πής, με αποδεδειγμένη εμπειρία στην Διοικητική Λογιστι- 
κή και χρηματοοικονομική ανάλυση, καθώς και άριστη 
γνώση τουλάχισον μίας ξένης γλώσσας (κράτους μέλους 
της Ευρωπαϊκής Ένωσης) αποδεικνυόμενη από σχετικά 
πιστοποιητικά. Το έργο αυτών θα είναι η μελέτη και ανά¬ 
λυση του ενιαίου λογιστικού συστήματος το οποίο αφορά 
τις λογιστικές εγγραφές στις επιχειρήσεις ιδιωτικών καζί¬ 
νων σε χώρες του εξωτερικού και η διατύπωση συγκεκρι¬ 
μένων προτάσεων - ύστερα από συνεργασία με το Υ¬ 
πουργείο Οικονομικών και το Οικονομικό Επιμελητήριο 
της Ελλάδας - για τον καθορισμό του ενιαίου λογιστικού 
συστήματος στα ελληνικά ιδιωτικά καζίνο. 

γ. Γ ια δύο (2) άτομα απαιτείται πτυχίο ή δίπλωμα Αρχι¬ 
τέκτονα Μηχανικού ΑΕΙ της ημεδαπής ή ισότιμο αντίστοι¬ 
χης ειδικότητας σχολών της αλλοδαπής, με αποδεδειγ¬ 
μένη εμπειρία στη μελέτη, επίβλεψη και έλεγχο κατα¬ 
σκευής Τουριστικών Καταλυμμάτων, καθώς και άριστη 
γνώση τουλάχιστον μίας ξένης γλώσσας (κράτους μέ¬ 
λους της Ευρωπαϊκής Ένωσης) αποδεικνυόμενη από 
σχετικά πιστοποιητικά. Το έργο αυτών θα είναι η μελέτη 
και ο καθορισμός των ειδικών τεχνικών προδιαγραφών 
που απαιτούνται για την καλύτερη δυνατή λειτουργία των 
Καζίνων της χώρας, σε συνάρτηση με τις επιβεβλημένες 
προδιαγραφές που αφορούν στην ασφάλεια των παικτών, 
δ. Για ένα (1) άτομο απαιτείται πτυχίο πληροφορικής Α¬ 
ΕΙ ή ΤΕΙ της ημεδαπής ή ισότιμο αντίστοιχων ειδικοτήτων 
σχολών της αλλοδαπής, με αποδεδειγμένη εμπειρία στο 
σχεδίασμά λογισμικού - λογιστικών συστημάτων και συ¬ 
στημάτων εσωτερικού ελέγχου, καθώς και άριστη γνώση 
τουλάχιστον μίας ξένης γλώσσας (κράτους - μέλους της 
Ευρωπαϊκής Ένωσης) αποδεδειγμένη από σχετικά πιστο¬ 


ποιητικά, Το έργο αυτού θα είναι: 

ί. Η μελέτη, ανάλυση και σχεδίαση ειδικού προγράμμα¬ 
τος λογισμικού το οποίο θα συνδέει ΟΝ Ι_ΙΝΕ τις επιχει¬ 
ρήσεις ιδιωτικών Καζίνων της Χώρας με τη Δ/νση Καζίνων 
του Υπουργείου Ανάπτυξης, 

ϋ, Η μελέτη των προγραμμάτων λογισμικού τα οποία 
χρησιμοποιούνται σήμερα στις επιχειρήσεις ιδιωτικών 
Καζίνων και η σχετική γνωμοδότηση κατά πόσο πληρούν 
τις απαιτούμενες προδιαγραφές οι οποίες έχουν καθορι¬ 
στεί από τα Υπουργεία Ανάπτυξης και Οικονομικών. 

ε. Γ ια επτά (7) άτομα απαιτείται απολυτήριο ενιαίου πο- 
λυκλαδικού Λυκείου ή Τεχνικού - Επαγγελμαπκού Λυκεί¬ 
ου με ειδικότητα χειριστού Ηλεκτρονικών Υπολογιστών ή 
απολυτήριο Γ ενικού Λυκείου με αποδεδειγμένη εμπειρία 
στο χειρισμό Η/Ύ, και σε ειδικά προγράμματα ϋ08, 
ί_ΟΤυ5 1-2-3, ΘΒΑ8Ε, ΟίίΡΡΕΒ, ΕΧΟΕΙ_, ΑΟΟΕ35. 
ννΟΡϋ, καθώς και άριστη γνώση τουλάχιστον μίας ξένης 
γλώσσας (κράτους μέλους της Ευρωπαϊκής Ένωσης) α- 
ποδεικνυόμενη από σχετικά πιστοποιητικά. Το έργο αυ¬ 
τών θα είναι η υποβοήθηση στον σχεδίασμά του λογισμι¬ 
κού για τα λογιστικά συστήματα και τα συστήματα εσω¬ 
τερικού ελέγχου επιχειρήσεων καζίνο, η δημιουργία 
τράπεζας δεδομένων (ϋΑΤΑ ΒΑΝΚ) και ο πιλοτικός χειρι¬ 
σμός του συστήματος Η/Ύ το οποίο έχει εγκατασταθεί 
στη Δ-'νση Καζίνων του Υπουργείου Ανάπτυξης, για τη 
σύνδεση ΟΝ Ι_ΙΝΕ των επιχειρήσεων Καζίνων και του Υ¬ 
πουργείου. 

3. Το συνολικό ποσό αμοιβής των απασχολούμενων α¬ 
νέρχεται στο ποσό των 57.500.000 δρχ. και κατανέμεται 
ως εξής: 

α. Για κάθε ένα από τους δύο (2) νομικούς 4.000.000 
δρχ, για το σύνολο της απασχόλησης. 

β. Για κάθε ένα από τους τέσσερις (4) οικονομολόγους 
4.000.000 δρχ. για το σύνολο της απασχόλησης. 

γ. Γ ια κάθε ένα από τους (2) μηχανικούς 4.000.000 δρχ. 
για το σύνολο της απασχόλησης. 

δ. Για το ένα (1) άτομο με ειδικότητα Πληροφορικής 
4.000.000 δρχ. για το σύνολο της απασχόλησης. 

ε. Για κάθε ένα από τους επτά (7) χειριστές Ηλεκτρονι¬ 
κών Υπολογιστών 3.000.000 δρχ. για το σύνολο της απα¬ 
σχόλησης. 

4. Το έργο του ανωτέρω ειδικού προσωπικού θα εκτε- 
λεστείμέσα σε χρονικό διάστημα (15) μηνών, θα υποβάλ¬ 
λεται στη Δ/νση Καζίνων τμηματικά (σε μηνιαία βάση) και 
θα ολοκληρωθεί μέχρι την31.7.1998 προκειμένου να προ¬ 
ωθηθούν ή και να εκδοθούν οι απαιτούμενες νομοθετικές 
και διοικητικές ρυθμίσεις. 

5. Το έργο δεν αφορά εργασίες που να ανάγονται στον 
κύκλο καθηκόντων υπαλλήλων του συγχωνευθέντος στο 
Υπουργείο Ανάπτυξης πρώην Υπουργείου Τουρισμού. 

6. Οι Συμβάσεις έργου θα υπογραφούν από την Υπουρ¬ 
γό Ανάπτυξης, η οποία θα υπογράφει και τις μηνιαίες βε¬ 
βαιώσεις τμηματικής παροχής του έργου, αρμοδιότητα 
την οποία δύναται να μεταβιβάσει στον Προϊστάμενο της 
Δ/νσης Καζίνων. 

7. Η παρούσα απόφαση προκαλεί δαπάνη ύψους 
30,500.000 δρχ. για το έτος 1997 και 27.000.000 δρχ. για 
το έτος 1998 που Θα βαρύνει τον προϋπολογισμό του Υ¬ 
πουργείου Ανάπτυξης (φορέας 35/150 ΚΑΕ 0871) έτους 
1997 και 1998 στον οποίο υπάρχει η σχετική πίστωση για 
το έτος 1997 και θαπροβλεφθεί η αναγκαία για το 1998. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚ/ΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Α. ΜΑΝΤΕΛΗΣ Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

Αριθ. 2024372/3403/0025 (3) 

Παροχή της Εγγύησης του Δημοσίου προς την Εθνική 

Τράπεζα της Ελλάδος για τη χορήγηση κοινοπρακτι- 

κού δανείου ποσού δρχ. 12 δισ. στην ΕΛΒΟ ΑΒΕ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 και της παρ. 10 του άρ¬ 
θρου 15 του Ν. 2469/1997. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 77/23.6.1997) 
με την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της εγγύησης του 
Ελληνικού Δημοσίου. 

3. Το απόσπασπα πρακτικού της συνεδρίασης του Διοι¬ 
κητικού Συμβουλίου της ΕΛΒΟ ΑΒΕ της 13.5.97 υπ’ αριθμ. 
364 σχετικά με το εν λόγω δάνειο. 

4. Το αριθμ. Φ.600.14/2/83898/Σ. 761/28.2.97 έγγραφο 
του Υπουργείου Εθνικής Άμυνας. 

5. Το από 10.4.97 έγγραφο της ΕΛ.ΒΟ ΑΒΕ καθώς και το 
αριθμ. ΕΛΒΟ/ΠΔΣ/ΙΚ - 310 έγγραφο της σχετικά με την εν 
λόγω δανειοδότηση. 

6. Την από 6.6,1997 δανειακή σύμβαση. 

7. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α 1 / 
4.10.96 -Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών», αποφασίζου¬ 
με: 

Παρέχουμε την ανεπιφύλακτη εγγύηση του Ελληνικού 
Δημοσίου σε Όμιλο Δανειστριών Τραπεζών με διαχειρί- 
στρια την Εθνική Τράπεζα της Ελλάδος για την κάλυψη 
δανείου της ΕΛΒΟ Α.Β.Ε. ποσού δρχ. δώδεκα (12) δισε¬ 
κατομμυρίων, υπό την προϋπόθεση ότι θα υπάρξει δέ¬ 
σμευση από το Υπουργείο Εθνικής Άμυνας ότι θα εγγρα- 
φούν από του έτους 1998 και εφεξής οι απαιτούμενες πι¬ 
στώσεις οι οποίες θα εκχωρηθούν για την αποπληρωμή 
του ως άνω δανείου της ΕΑ.ΒΟ. 

Η χορήγηση και εξυπηρέτηση του δανείου θα γίνει σύμ¬ 
φωνα με την από 6.6.1997 δανειακή σύμβαση που υπε- 
γράφει μεταξύ ΕΛΒΟ ΑΒΕ και συμμετεχουσώνΤραπεζών, 
εκτός από το άρθρο 6.01 όπου σε περίπτωση πληρωμών 
με βάση την εγγύηση του Ελληνικού Δημοσίου, η σχετική 
πληρωμή θα θεωρείται ότι έγινε κατά την ημέρα που πι- 
στώθηκεολογ/σμόςτου Διαχ/στή υπ’ αριθμ. 610001 στην 
Τράπεζα της Ελλάδος με το σχετικό ποσό. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα καιτις ενστάσεις που απορρέουν από τα άρθρα 
853, 858, 862 και 863 του Α.Κ. 

Οι συμμετέχουσες Τράπεζες είναι οι εξής: 

ΕΘΝΙΚΗ ΤΡΑΠΕΖΑ Δρχ. 5.660 εκατ. 

ΤΗΣ ΕΛΛΑΔΟΣ Α.Ε. 

ΕΜΠΟΡΙΚΗ ΤΡΑΠΕΖΑ » 3.770 » 

ΤΗΣ ΕΛΛΑΔΟΣ Α.Ε. 


ΤΡΑΠΕΖΑ ΜΑΚΕΔΟΝΙΑΣ δρχ 2.570 εκατ. 

ΘΡΑΚΗΣ Α.Ε. 

Σύνολο δρχ. 12.000 >· 

Περιληπτικά οι όροι του δανείου είναι οι εξής: 

ΠΟΣΟ: 12.000 εκατ. δρχ. 

ΑΠ Ο ΠΛΗΡΩΜ Η: Μ ε επτά (7) ισόποσες εξημηνιαίες χρε- 
ωλυτικές δόσεις της πρώτης καταβλητέας στις 
10.10.1998 και της τελευταίας στις 10.10.2001. 

ΕΠΙΤΟΚΙΟ: Κυμαινόμενο ίσο με το επιτόκιο ΑΤΗΙΒΟΒ 
τριών (3) μηνώνπου θα ισχύει δύο εργάσιμες ημέρες πριν 
από την έναρξη κάθε περιόδου εκτοκισμού,πλέον περι¬ 
θωρίου 0,42% και εισφοράς του νόμου 128/75. Σε περί¬ 
πτωση που, για οποιοδήποτε λόγο δεν έχει καθοριστεί ε¬ 
πιτόκιο ΑΤΗΙΒΟΒ τριών (3) μηνών δύο (2) εργάσιμες ημέ¬ 
ρες πριν την έναρξη της περιόδου εκτοκισμού, τότε ως 
επιτόκιο βάσης θα λαμβάνεται ο Μέσος Όρος, των εκά- 
στοτε βασικών επιτοκίων των τραπεζών ΕΘΝΙΚΗΣ, Ε¬ 
ΜΠΟΡΙΚΗΣ και Μακεδονίας Θράκης για κεφάλαιο κίνη¬ 
σης, μειωμένος κατά 15% (π.χ. για Μ.Ο. 15% πλέον περι¬ 
θωρίου θα ισχύει επιτόκιο 13,17%). 

ΠΕΡΙΟΔΟΣ ΕΚΤΟΚΙΣΜΟΥ: Λογισμός τόκων ανά τρίμη¬ 
νο. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπη- 
ρημερίας του δανείου αυτού ή άλλων επιβαρύνσεων και 
εξόδων να κατα βάλουμε στις δανείστριες Τ ράπεζες μέσω 
της διαχειρίστριας ή αυτοτελώς στις δανείστριες Τράπε¬ 
ζες μέσα σε δύο (2) μήνες από τη λήξη της εκάστοτε ο¬ 
φειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π.Δ/τος αριθ. 16/89 (ΦΕΚ 6/1989) και τις ο¬ 
δηγίες της εγκυκλίου μας αριθ. 98348/2945/8.8.79. 

Καθορίζουμε προμήθεια υπέρ του Δημοσίου 1% για την 
παρεχόμενη εγγύησή του, την οποία θα εισπράττει η Ε¬ 
θνική Τράπεζα της Ελλάδος και θα την αποδίδει στο Δη¬ 
μόσιο σύμφωνα με το έγγραφό μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1997 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2028598/3850/0022 (4) 

Καθορισμός αποζημίωσης της Γραμματείας Υποστήρι¬ 
ξης και Συντονισμού έργων της Επιτροπής Παρακο¬ 
λούθησης Διοίκησης και Διαχείρισης των Ολοκληρω¬ 
μένων Πληροφοριακών Συστημάτων και Συναφών έρ¬ 
γων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. των άρθρων 89 και 128 του Π.Δ. 284/1988 -Οργανι¬ 
σμός του Υπουργείου Οικονομικών» (ΦΕΚ 128 Α') 

β. των άρθρων 34 του Ν. 1914/1990 (ΦΕΚ 178 Α'), 13του 
Ν. 2346/95 (ΦΕΚ220 Α') και 19του Ν. 2470/97 (ΦΕΚ40Α') 

γ. των άρθρων 40 του Ν. 849/78 (ΦΕΚ232Α) και 8 του Ν. 
2129/93 (ΦΕΚ57 Α'). 

2. Τις αριθμ. 1045754 / 5 13/00 06Α'Τ 7.4.1996, 1049830/ 

559/0006Α/29.4.1996, 1071225/792/0006Α719.6.1996, 
1090750/889/0006Α78.8.1996 και 1129191/1512/0006Α7 
3.12.1996 αποφάσεις του Υπουργού Οικονομικών, με τις 
οποίες συστάθηκε, συγκροτήθηκε και τροποποιήθηκε με¬ 
ταγενέστερα ως προς τη σύνθεση, επιτροπή παρακολού¬ 
θησης, Διοίκησης και Διαχείρισης ολοκληρωμένων πλη¬ 
ροφοριακών συστημάτων και συναφών έργων που ανα¬ 
πτύσσονται στο χώρο ευθύνης του Υπουργείου 
Οικονομικών, καθώς και Γραμματεία Υποστήριξης και Συ¬ 
ντονισμού των έργων της Επιτροπής αυτής, η οποία ε¬ 
ντάσσεται στο Ε.Π. «ΚΛΕΙΣΘΕΝΗΣ». 

3. Την αριθ. 2000019/13/0004/2.1.97 απόφαση του Υ¬ 
φυπουργού Οικονομικών περί μεταβίβασης αρμοδιοτή¬ 
των στον Γ ενικό Γ ραμματέα Δημοσιονομικής Πολιτικής. 

4, Το γεγονός ότι από την παρούσα απόφαση προκα- 
λείται δαπάνη 22.500.000 δρχ. σε βάρος του Κρατικού 
Προϋπολογισμού, ειδ. φορέα 23 -110 και ΚΑΕ 0515, στον 
οποίο οι εγγεγραμμένες πιστώσεις επαρκούν, αποφασί¬ 
ζουμε: 

1. Καθορίζουμε την αμοιβή των συμμετεχόντων στη 
Γ ραμματεία Υποστήριξης και Συντονισμού των έργων της 
Επιτροπής παρακολούθησης Διοίκησης και Διαχείρισης 
των Ολοκληρωμένων Πληροφοριακών Συστημάτων και 
συναφών έργων, για το διάστημα από 1.6.1996 μέχρι 
31.12.1997, ως εξής: 

α) για τον Υπεύθυνο της Γραμματείας μέχρι εκατό χι¬ 
λιάδες (100.000) δραχμές το μήνα. 

β) για τον αναπληρωτή του υπεύθυνου της Γ ραμματεί¬ 
ας μέχρι ογδόντα χιλιάδες (80.000) δραχμές το μήνα. 

γ) για κάθε ένα από τα μέλη της Γ ραμματείας, μέχρι ο¬ 
γδόντα χιλιάδες (80.000) δραχμές το μήνα. 

2. Η καταβολή των αμοιβών στους δικαιούχους θα γίνε¬ 
ται μετά από βεβαίωση του Γ ενικού Γ ραμματέα ΚΕ.Π.Υ.Ο. 
για το βαθμό συμμετοχής τους στις εργασίες της παρα¬ 
πάνω Γραματείας κατά τους αντίστοιχους μήνες. Σε περί¬ 
πτωση μερικής συμμετοχής δικαιούχου, θα γίνεται ανα¬ 
λογική περικοπή της αμοιβής του. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1997 

Με εντολή Υπουργού 
Ο Γ ενικός Γ ραμματέας 
ΙΩΑΝΝ. ΚΟΥΣΟΥΛΑΚΟΣ 

- » - 

Αριθ. 2045281/7166/0022 (5) 

Τροποποίηση της 2011687/1483/0022/14.4.97 απόφασης 
σχετικά με τον καθορισμό αποζημίωσης των μελών 
της Συντονιστικής Επιτροπής, της Επιτροπής Εκτέλε¬ 
σης του έργου «Προμήθεια Εξοπλισμού πληροφορι¬ 
κής για την υλοποίηση του Ολοκληρωμένου Πληρο¬ 
φορικού Συστήματος Φορολογίας - ΤΑΧΙ5» και των με¬ 
λών των Ομάδων Εργασίας στις Δ.Ο.Υ., 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 89 του Π.Δ. 284/88 «Οργα¬ 
νισμός του Υπουργείου Οικονομικών» (ΦΕΚ 128 Α'), όπως 
τροποποιήθηκε και ισχύει. 

2. Τις διατάξεις του άρθρου 34 του Ν. 1914/90 (ΦΕΚ 178 


Α') και 13 του Ν. 2346/95 (ΦΕΚ 220 Α'). 

3. Τις διατάξεις του άρθρου 40 του Ν. 849/78 (ΦΕΚ 232 
Α'), όπως συμπληρώθηκε με το άρθρο 8 του Ν. 2129/93 
(ΦΕΚ 57 Α'). 

4. Την αριθ μ. 1004024/40/0006Α710.1.1996 (ΦΕΚ 33 Β') 
απόφαση της Γ ενικής Γ ραμματέως του Υπουργείου Οικο¬ 
νομικών και την αριθμ. 1045755/139/00006Α717.4.1996 α¬ 
πόφαση του Υπουργού Οικονομικών, με τις οποίες συ- 
στάθηκαν και συγκροτήθηκαν ανάστοιχα οι εν θέματι επι¬ 
τροπές, όπως τροποποιήθηκαν και συμπληρώθηκαν 
μεταγενέστερα. 

5. Την αριθμ. 2011687/1483/0022/14.4.1997 απόφαση. 

6. Την αριθμ. 2000019/13/0004/2.1.1997 απόφαση του 
Υφυπουργού Οικονομικών περί μεταβίβασης αρμοδιοτή¬ 
των στον Γ ενικό Γ ραμματέα Δημοσιονομικής Πολιτικής. 

7. Το γεγονός ότι από τη ν πα ρο ύ σα απόφαση δε ν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Συμπληρώνουμε την αριθ. 2011687/1483/0022/ 
14.4.1997 απόφασή μας και προσθέτουμε στο διατακτικό 
της μετά την 1 η παράγραφο, παράγραφο 1 α ως εξής: 

«Ια. Η καταβολή των αποζημιώσεων στους παραπάνω 
δικαιούχους θα γίνεται μετά από βεβαίωση ταυ Γενικού 
Γ ραμματέα ΚΕ,Π.Υ,Ο, γιατο βαθμό συμμετοχής τους στις 
σχετικές εργασίες κατά τους αντίστοιχους μήνες. Σε πε¬ 
ρίπτωση μερικής συμμετοχής δικαιούχου θα γίνεται ανα¬ 
λογική περικοπή της αμοιβής του». 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα. 24 Ιουνίου 1997 

Με Εντολή Υπουργού 
Ο Γ ενικός Γ ραμματέας 
ΙΩΑΝΝ. ΚΟΥΣΟΥΛΑΚΟΣ 

-·- 

Αριθ. 190346 (6) 

Σύσταση Επιτροπής Διοίκησης έργου για το επιχειρησια¬ 
κό πρόγραμμα «Κλεισθένης», στον ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του άρθρου 8 παρ. 6 του Ν. 1836/1989, όπως το άρ¬ 
θρο αυτό αντικαταστάθηκε απάτην παρ. 1 του άρθρου 11 
του Ν. 2224/1994 και τροποπο ιή θηκε με το ά ρθ ρο 5 το υ Ν. 
2434/96, σε συνδυασμό μετηνπαρ. 8του άρθρου 3του Ν. 
2336/95. 

2. Τις διατάξεις του άρθρου 27 του Ν. 2081/92 (ΦΕΚ 
154/92 τ.Α') με την οποία συμπληρώθηκε το άρθρο 29του 
Ν. 1558/85, 

3. ΤΙς διατάξεις του άρθρου 18 του Ν. 2224/94 «Ρύθμι¬ 
ση θεμάτων Εργασίας συνδικαλιστών...... 

4. Τις αποφάσεις αριθ. 200/11.2.97 της 6/11.2.1997 συ¬ 
νεδρίασης του Δ.Σ. του ΟΑΕΔ και 612/22.4.97 της 
16/22.4.97 συνεδρίασης του Δ.Σ. του ίδιου Οργανισμού. 

5. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κραπκού Προϋπολογι¬ 
σμού και του Προϋπολογισμού του ΟΑΕΔ. 

6. Τις προϋποθέσεις λειτουργίας του Ε.Π. Κλεισθένης. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Την αριθ. 2020000/134/0021 Β'/24.3.97 εγκύκλιο του 
Γενικού Λογιστηρίου του Κράτους αναφορικά με «περιο¬ 
ρισμό κρατικών δαπανών και ενίσχυση της αποτελεσματι- 
κότητάς τους», αποφασίζουμε: 

1. Τη σύσταση Επιτροπής Διοίκησης Έργου για την με¬ 
λέτη, διαχείριση και υλοποίηση του Επιχειρησιακού Προ¬ 
γράμματος «Κλεισθένης» στο τμήμα του που αφορά τον 
Οργανισμό Απασχόλησης Εργατικού Δυναμικού. 

2. Η παραπάνω Επιτροπή θα αποτελείται από: 

α) Τον Α' Αντιπρόεδρο του ΟΑΕΔ, ως συντονιστή και 
Πρόεδρο της Επιτροπής, 
β) Το Γ ενικό Διευθυντή του ΟΑΕΔ. 
γ) Τρεις (3) Προϊσταμένους Διευθύνσεων του ΟΑΕΔ. 
δ) Έναν Ειδικό Εμπειρογνώμονα - Γραμματείας Ε.Π. 
Κλεισθένης. 

ε) Έναν εκπρόσωπο της Ομοσπονδίας Υπαλλήλων του 
ΟΑΕΔ. 

στ) Δύο εκπροσώπους του Υπουργού Εργασίας και Κοι¬ 
νωνικών Ασφαλίσεων. 

3. Ως έργο της Επιτροπής καθορίζεται: 

3. Η σύνταξη τεχνικών προδιαγραφών βάσει των οποίων 
θα γίνει η προκήρυξη διεθνούς διαγωνισμού για την ανά¬ 
θεση του Σχεδίου Κλεισθένης για τον ΟΑΕΔ, 

β) Η προκήρυξη έργου, 
γ) Η αξιολόγηση προτάσεων, 
δ) Η ανάθεση έργου. 

ε) Η παρακολούθηση της πορείας εργασιών, 
στ} Ο συντονισμός ενεργειών μεταξύ των Υπηρεσιών, 
ζ) Η παρακολούθηση της πιλοτικής εφαρμογής και η α¬ 
ξιολόγηση των αποτελεσμάτων. 

4. Η Γραμματειακή Υποστήριξη της Επιτροπής ανατίθε¬ 
ται στον ΟΑΕΔ και θα διενεργείται από δύο (2) υπαλλή¬ 
λους του. 

5. Το έργο της Επιτροπής θα ολοκληρωθεί κατά το χρο¬ 
νικό διάστημα από 1.2.1997 μέχρι 31.12.1997. Η Επιτρο¬ 
πή δύναται να συνεδριάζει μέχρι τέσσερις (4) συνεδριά¬ 
σεις τον μήνα. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-*- 

Αριθ. 102/974 (7) 

Αύξηση μηνιαίων βοηθημάτων του Ταμείου Ασφαλίσεως 
Δημοτικών και Κοινοτικών Υπαλλήλων (Τ.Α.Δ.Κ.Υ). 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α 165). 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2, στοιχ. γ, 26 παρ. 1 και 27 παρ. 1 στοιχ,δ 
του Ν. 1558/1985 (Α 137), καθώς και τις διατάξεις του Π. 
Δ/τος 372/1995 (Α201). 

3. Τις διατάξεις του άρθρου 29Ατου Ν. 1558/85 (Α 137) 
όπως προστέθησαν με τις διατάξεις του άρθρου 27 του Ν. 
2081/1992 (Α 154) και στη συνέχεια όπως αντικαταστάθη- 
καν με τις διατάξεις του άρθρου 1 του Ν. 2469/97 (Α 38). 

4. Τις διατάξεις του άρθρου 7 του Ν. 1275/82 (Α 100). 


5. Την αριθμ. 80078/4.10.96 απόφαση του Πρωθυπουρ¬ 
γού και του Υπο υ ργού Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Εργασίας και Κοινω¬ 
νικών Ασφαλίσεων» (Β 924). 

6. Το αριθμ. 1479/6/15.1.1997έγγραφο του Υπουργείου 
Εθνικής Οικονομίας, σχετικά με την πολιτική που θα ακο¬ 
λουθηθεί κατά το 1997 για την αύξηση των συντάξεων και 
των εφαπάξ παροχών, που χορηγούνται από τους φορείς 
κοινωνικής ασφάλισης και το Δημόσιο. 

7. Την από 22.5.1997 οικονομική έκθεση της Δό/σης Α- 
ναλογιστικών Μελετών της Γ.Γ.Κ.Α.. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Ασφάλισης Δημοτικών και Κοινοτικών Υπαλ¬ 
λήλων, ύψους 570 εκατομ. περίπου κατά το τρέχον οικο¬ 
νομικό έτος, για την οποία έχει εγγράφει πίστωση στο 
Κ.Α.Ε 0621 και η οποία στα επόμενα πέντε έτη θα καλύ¬ 
πτεται από τα έσοδα του ταμείου και θα βαρύνει ανάλογα 
τον παραπάνω κωδικό. 

9. Τη γνώμη του Δ.Σ. του Ταμείου Ασφάλισης Δημοτικών 
και Κοινοτικών Υπαλλήλων, που διατυπώθηκε στην αριθμ. 
10/11.4.97 συνεδρίασή του, αποφασίζουμε: 

Οι καταβαλλόμενες από το Ταμείο Ασφάλισης Δημοτι¬ 
κών και Κοινοτικών Υπαλλήλων συντάξεις στους συνταξι¬ 
ούχους των οποίων το συνταξιοδοτικό δικαίωμα εμπίπτει 
στο μέχρι 31.12.1996 χρονικό διάστημα, αυξάνονται ως α¬ 
κολούθως: 

Α, Συντάξεις ποσού άνω των 40.000 δρχ. 

α) Κατά ποσοστό 2,5% από 1.1.1997 επι’του ποσού αυ¬ 
τών, όπως έχει διαμορφωθεί την 31.12.1996 ως διορθωτι¬ 
κό ποσό. 

β) Κατά ποσοστό 2% από 1.1.1997 επί του ποσού αυτών, 
όπως θα διαμορφωθεί μετά την αύξηση της προηγούμε¬ 
νης περίπτωσης και 

γ) Κατά ποσοστό 2.5% από 1.7.1997 επί του ποσού αυ¬ 
τών, όπως θα διαμορφωθεί την 30.6.1997. 

Β. Συντάξεις μέχριτου ποσού των 40.000 δρχ. κατά πο¬ 
σοστό 12% μη δυναμένων όμως αυτών να υπερβούν το 
ποσό των 42.900 δρχ. 

Γ. Το κατώτατο όριο σύνταξης από 28.800 δρχ. σε 
32.250 δρχ, ανεξάρτητα από το χρόνο έναρξης του συ- 
νταξιοδοτικού δικαιώματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1997 

Ο ΥΦΥΠΟΥΡΓΟΣ 

Ν.ΦΑΡΜΑΚΗΣ 

-♦- 

Αριθ. 113/1072 (8) 

Αύξηση του καταβαλλομενού από το Ταμείο Επικουρικής 
Ασφάλισης Υπαλλήλων Εμπορικών Καταστημάτων ε¬ 
πιδόματος φυματίωσης. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α 
165). 

2. Τις διατάξεις του άρθρου 7 του Ν. 1275/1982 (Α 100). 

3. Τις διατάξεις του άρθρου 29 Α του Ν. 1558/1985, ό¬ 
πως έχουν συμπληρω θεί με το άρθρ ο 27 του Ν. 2081 /1992 
(Α 154). 

4. Τις διατάξεις του Π.Δ. 213/1992 (Α 102). 

5. Τις διατάξεις του Π .Δ. 372/1995 (Α 201). 

6. Το έγγραφο 1479/6/15.1.1997 του Υπουργείου Εθνι¬ 
κής Οικονομίας, με το οποίο καθορίζονταιτα ποσοστά αυ¬ 
ξήσεων συντάξεων έτους 1997. 

7. Την Κοινή Απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων 
80078/4.10.1996. άρθρο 2, (Β924). 

8. Τη γνώμη το Δ.Σ. του Τ.Ε.Α.Υ.Ε.Κ. που έχει ληφθεί κα¬ 
τά τη συνεδρίαση 3735/12.3.1997 αυτού. 

9. Το γεγονός ότι από την απόφαση αυτή π ροκαλείται ε¬ 
πιβάρυνση του προϋπολογισμού του Τ.Ε.Α.Υ.Ε.Κ. ύψους 
2.436.000 δρχ. ετησίως για την οποία έχει προβλεφθεί πί¬ 
στωση στον ΚΑΕ 0629, αποφασίζουμε: 

1. Το επίδομα φυματιώσεως που καταβάλλεται από το 
Ταμείο Επικουρικής Ασφάλισης Υπαλλήλων Εμπορικών 
Καταστημάτων διαμορφώνεται σε δρχ. 15.000 (δεκαπέ¬ 
ντε χιλιάδες) μηνιαίως από 1.1.1997. 

2. Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 20 Ιουνίου 1997 

Ο ΥΦΥΠΟΥΡΓΟΣ 

Ν.ΦΑΡΜΑΚΗΣ 
-♦- 

Αριθ.Φ. 223/1010 (9) 

Αύξηση του εφάπαξ βοηθήματος του Ταμείου Πρόνοιας 
Δικηγόρων Πειραιώς. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α 
165). 

2. Τις διατάξεις του άρθρου 15 του Π.Δ/τος 213/1992 (Α 
102 ). 

3. Τις διατάξεις των άρθρων 23παρ. 1,26 παρ. 1 του Ν. 
1558/1985 (Α 137). 

4. Τις διατάξεις του Π.Δ/τος 372/95 (Α201). 

5. Τις διατάξεις του άρθρου 29Α του Ν. 1558/1985 (Α 
137) όπως προσετέθη με το άρθρο 27του Ν. 2081/1992 (Α 
154). 

6. Το υπ' αριθμ. 1479/6/15.1.1997 Έγγραφο του Υπουρ¬ 
γού Εθνικής Οικονομίας. 

7. Το γεγονός ότι με την παρούσα Απόφαση του Υπουρ¬ 
γού Εθνικής Οικονομίας βαρύνει τον κρατικό προϋπολο¬ 
γισμό, αλλά τον προϋπολογισμό του Ταμείου Προνοίας 
Δικηγόρων Πειραιώς για την οποία έχει εγγράφει πίστω¬ 
ση ύψους δρχ. 6.000.000 με Κ.Α.Ε. 0631, στον προϋπολο¬ 
γισμό του Ταμείου Προνοίας Δικηγόρων Πειραιώς. 

8. Την γνώμη του Δ.Σ. του Ταμείου Προνοίας Δικηγόρων 
Πειραιώς, που διατυπώθηκε στην υπ’ αριθμ. 49/10.4,1997 
συνεδρίασή του. 

9. Την από 29.5.1997 οικονομική έκθεση της Δ/νσης Α- 
ναλογιστικών Μελετών της Γ.Γ.Κ.Α., 


10. Την υπ’ αριθμ. 80078/4.10.96 (Β 924) Κοινή Απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Πειραιώς και την Υ.Α. Φ. 
223/2114/20.12.1995 εφάπαξ βοήθημα, αυξάνεται στο 
ποσό των 3.344.028 δρχ. (ποσοστό αύξηση 15%) για 35 
χρόνια ασφάλισης, για τους αποχωρούντες από 1.1.1997 
και εφεξής ασφαλισμένους του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1997 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 
-♦- 

Αριθ. Φ. Υπερ,/2515 (10) 

Προσδιορισμός ανωτάτου ορίου ωρών υπερωριακής ερ¬ 
γασίας μονίμων Υγειονομικών Υπαλλήλων του ΙΚΑ έ¬ 
τους 1997. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/21.3.97 άρθρο 18 «Αναμόρ¬ 
φωση μισθολογίου του προσωπικού της Δημόσιας Διοί¬ 
κησης και άλλες διατάξεις». 

2. Την 2030771/4262.0022/24.4.97 εγκύκλιο του Γ.Λ.Κ. 
με θέμα «Οδηγίες για την εφαρμογή των διατάξεων το υ Ν. 
2470/97». 

3. Το Γ23/18/20.5.97 έγγραφο του ΙΚΑ. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους (2.500.000) δρχ. περίπου 
σε βάρος το προϋπ/σμού του ΙΚΑ, στον οποίο έχει προ¬ 
βλεφθεί σχετική πίστωση για το οικ. έτος 1997 με ΚΑΕ 
0261. 

5. Την 80078/4.10.96 (ΦΕΚ 924/Β/8.10.96) απόφαση α¬ 
νάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων, αποφασίζουμε: 

Προσδιορίζουμε το ανώτατο όριο ωρών απογευματινής 
υπερωριακής εργασίας εργασίμων ημερών του Μονίμου 
Υγειονομικού Προσωπικού του Ιδρύματος Κοινωνικών Α¬ 
σφαλίσεων, κατά το χρονικό διάστημα από 1.1.97 μέχρι 
31.12.97, για την αντιμετώπιση εξαιρετικών, απρόβλε¬ 
πτων ή έκτακτων υπηρεσιακών αναγκών, ως εξής: 

α) Σε 4.000 Υγειονομικούς Υπαλλήλους 2.400.000 ώ- 

ρες. 

Η κατανομή των ανωτέρω ωρών γίνεται με απόφαση 
του Διοικητή του Ιδρύματος και η πραγματοποίηση τους 
διαπιστώνεται με βεβαίωση του οικείου Διευθυντού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1997 

ΟΥΦΥΠΟΥΡΓΟΣ 

Ν.ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 2232 11 ΥΡΕΤΟΡ 

* ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφο παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαα. Όλγας 188. 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

-ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνωπροσαύξηση 100 δρχ. ανά Βσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επαυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 » 

25.000 » 

10.000 

5.000 

10.000 

3.000 ~ 

250.000 » 

10.000 

2.500 δρχ. 

2.500 » 

500 .. 

2.500 .· 

1.250 » 

500 ». 

250 » 

500 - 

150 » 

12.500 - 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10,000 - 

* Οι συνδρομές του εσωτερικού προπληρώνονται στα Δημόσιο Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ 0ι συνδρομές του εξωτερικού επιβαρύνονται πέρα των παραπάνω σναφερομένωνησσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλογμα στο Διευθυντή Οικονομικού του Εθνικού Τυπογροφείου. 

* Η πληρωμή του ποσοστού τουΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαίί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λεπουργούν καθημερινά από ΟΒ.ΟΟ'έως 13 . 00 ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










